1. ปัจจัยความเสี่ยง

1.1 ความเสี่ยงจากการขาดแคลนวัตถุดิบและความผันผวนราคาวัตถุดิบเนื่องจากผลิตภัณฑ์ของบริษัทเป็นผลิตภัณฑ์ที่จำเป็นต้องใช้วัตถุดิบจากธรรมชาติ ได้แก่ หนังโค และกระบือ มาผ่านกระบวนการผลิตต่างๆ เพื่อให้ออกมาเป็นสินค้ากึ่งสำเร็จรูป และสินค้าสำเร็จรูป ดังนั้นบริษัทจึงอาจประสบปัญหาในเรื่องการขาดแคลนวัตถุดิบในการผลิตได้ ซึ่งปัญหาในประเด็นนี้ ทางบริษัทก็ได้ตระหนัก และมีการกำหนดนโยบาย และมาตรการในการป้องกันเอาไว้เพื่อป้องกันปัญหาการขาดแคลนวัตถุดิบ โดยการกระจายแหล่งของวัตถุดิบให้มีความหลากหลายและกระจายไปตามภูมิภาคต่างๆ เช่น เอเชีย ยุโรป ออสเตรเลีย อเมริกา และอเมริกาใต้ พร้อมทั้งมีการสืบเสาะหาแหล่งวัตถุดิบใหม่ๆ เพิ่มขึ้นอยู่เสมอ พร้อมทั้งยังมีการทำสัญญาซื้อขายล่วงหน้าในเรื่องของปริมาณ คุณภาพของวัตถุดิบที่บริษัทต้องการ ทำให้บริษัทสามารถป้องกันปัญหาในเรื่องของวัตถุดิบได้ และในอดีตที่ผ่านมาบริษัทไม่เคยประสบปัญหาเรื่องของการขาดแคลนวัตถุดิบมาก่อน

ในเรื่องความผันผวนของราคาวัตถุดิบในอดีตที่ผ่านมาราคาวัตถุดิบมีความผันผวนไม่มากนัก ยกเว้นในช่วงที่เกิดวิกฤตการณ์ เช่นโรควัวบ้าซึ่งส่งผลต่อปริมาณวัตถุดิบอย่างมากหรืออาจมีการเปลี่ยนแปลงตามฤดูกาล เช่นในช่วงหน้าฝน ราคาวัตถุดิบจะมีการปรับตัวสูงขึ้น เพื่อลดความเสี่ยงในเรื่องดังกล่าว บริษัทได้วางมาตรการป้องกันเอาไว้โดยการสั่งซื้อวัตถุดิบมาเก็บไว้ในช่วงต้นปีแทน นอกจากนี้หากในปีใดที่ราคาวัตถุดิบมีการปรับตัวสูงขึ้นมาก บริษัทสามารถที่จะเจรจากับลูกค้าเพื่อทำการปรับราคาสินค้าได้ ทั้งนี้ขึ้นอยู่กับการเจรจาระหว่างบริษัทกับลูกค้า อย่างไรก็ตามในปีที่ผ่านมา บริษัทไม่ประสบปัญหาเรื่องต้นทุนวัตถุดิบมีการปรับตัวสูงขึ้นมากนัก เนื่องจากมาตรการในการสำรองวัตถุดิบ ทำให้ไม่มีการเจรจาเพื่อปรับราคาสินค้ากับลูกค้า

ส่วนที่ 2 หน้า 2

1.2
ความเสี่ยงจากการสูญเสียลูกค้ารายใหญ่ในประเทศและในเอเซียเนื่องจากโครงสร้างรายได้ในปัจจุบันส่วนใหญ่ของบริษัทมากกว่าร้อยละ
60 มาจากธุรกิจผลิตภัณฑ์เบาะหนังสำหรับรถยนต์ ซึ่งลูกค้าที่สำคัญของธุรกิจส่วนนี้จะได้แก่
บริษัทผู้ผลิตเบาะหนังรถยนต์ให้กับบริษัทผู้ผลิตรถยนต์ และบริษัทผลิตรถยนต์ชั้นนำของอเมริกาและญี่ปุ่น
ได้แก่ Honda Toyota และ Isuzu ทำให้รายได้ในอนาคตของบริษัทอาจประสบปัญหาได้
หากในอนาคตบริษัทสูญเสียลูกค้ารายสำคัญของธุรกิจเบาะหนังรถยนต์ไป
ซึ่งปัญหาในส่วนนี้บริษัทได้มีการวางแนวทางในการป้องกันเอาไว้ไม่ว่าจะเป็นการพยายามกระจายแหล่งรายได้ไปยังบริษัทผลิตรถยนต์อื่นๆ
เพิ่มมากขึ้น การรักษาคุณภาพสินค้าของบริษัทให้มีคุณภาพที่ดีและสม่ำเสมอ การ

รักษาความสัมพันธ์อันดีกับผู้บริหารระดับสูงและทีมงานของบริษัทรถต่างๆ
ส่งผลให้ระดับความสำคัญและความสัมพันธ์ของบริษัทกับลูกค้ามีเพิ่มมากขึ้นเป็นลำดับ
ซึ่งโอกาสที่บริษัทจะสูญเสียลูกค้าเหล่านี้ไปมีความเป็นไปได้ยาก

1.3 ความเสี่ยงจากอัตราแลกเปลี่ยน เนื่องจากบริษัทมีการนำเข้าสินค้าต่างๆ
ทั้งที่เป็นวัตถุดิบและสินค้าสำเร็จรูปจากหลายประเทศ
ซึ่งบริษัทต้องชำระค่าสินค้าเป็นเงินตราต่างประเทศ จึงมีความเสี่ยงจากอัตราแลกเปลี่ยน
อย่างไรก็ตามบริษัทมีการส่งออกสินค้าและรับชำระค่าสินค้าเป็นเงินตราต่างประเทศจำนวนหนึ่ง
โดยปกติบริษัทจะเก็บเงินตราต่างประเทศที่ได้จากการส่งออกไว้ในบัญชีเงินตราต่างประเทศ
(FOREIGN CURRENCY DEPOSIT หรือ FCD) ที่ธนาคารพาณิชย์
และจะนำเงินตราต่างประเทศดังกล่าวไปชำระค่าสินค้าหรือหนี้เงินตราต่างประเทศ
สำหรับหนี้เงินตราต่างประเทศที่ไม่ได้ครอบคลุมโดย FCD
ในปัจจุบันบริษัทยังไม่มีนโยบายที่จะป้องกันความเสี่ยงจากอัตราแลกเปลี่ยนโดยการซื้อเงินตราต่างประเทศล่วงหน้า
(FORWARD CONTRACT)

1.4 ความเสี่ยงจากการที่มีสินค้าทดแทนสินค้าของบริษัท
เนื่องจากผลิตภัณฑ์ของบริษัทเป็นสินค้าที่มีสินค้าทดแทนที่ใกล้เคียง
ซึ่งในอนาคตพฤติกรรมของผู้บริโภคอาจจะมีการเปลี่ยนแปลง โดยหันไปนิยมสินค้าทดแทนอื่นๆ
ที่ได้รับการพัฒนาทางเทคโนโลยีให้มีคุณสมบัติเทียบเท่าหนังแท้ เช่น หนังเทียม
หรือสินค้าอื่นอาจทำให้บริษัทได้รับผลกระทบด้านรายได้
แต่บริษัทเชื่อว่าในอนาคตอันใกล้นี้จะยังไม่มีสินค้าที่สามารถทดแทนหนังแท้ได้
ประกอบกับปัจจุบันบริษัทผู้ผลิตรถยนต์ชั้นนำต่างๆ ได้หันมาให้ความสนใจในเรื่องสิ่งแวดล้อมมากขึ้น
ทำให้โอกาสที่บริษัทผู้ผลิตรถยนต์จะหันมาใช้หนังเทียมแทนหนังสัตว์แท้เป็นไปได้น้อยมาก

ส่วนที่ 2 หน้า 3

เอกสารแนบ 1-ข

รายชื่อกรรมการของบริษัท ชัยวัฒนา แทนเนอรี่ กรุ๊ป จำกัด (มหาชน) ที่ดำรงตำแหน่งในบริษัทย่อย

+-----------------+------------------------------+---------------------+
| รายชื่อ           | บริษัท ชัยวัฒนา แทนเนอรี่ กรุ๊ป จำกัด | บริษัท พลาทรัพย์ จำกัด   |
|                 | (มหาชน)                      |                     |
|                 |                              | (บริษัทย่อย)           |
|                 | (บริษัทแม่)                     |                     |
+-----------------+------------------------------+---------------------+
| 1. นายวีระพล     | กรรมการและกรรมการบริหาร       | กรร                 |
| ไชยธีรัตต์         |                              | มการและกรรมการบริหาร |
+-----------------+------------------------------+---------------------+
| 2. นางวนิดา      | กรรมการและกรรมการบริหาร       | กรร                 |
| สิกขมาน          |                              | มการและกรรมการบริหาร |
+-----------------+------------------------------+---------------------+
| 3. นางนารี       | กรรมการและกรรมการบริหาร       | กรรมการ             |
| ไชยธีรัตต์         |                              |                     |
+-----------------+------------------------------+---------------------+

รายชื่อกรรมการของบริษัท พลาทรัพย์ จำกัด

+-------------------------------+--------------------------------------+
| รายชื่อบริษัทย่อย                  | บริษัท พลาทรัพย์ จำกัด                    |
|                               |                                      |
| รายชื่อกรรมการ                  |                                      |
+-------------------------------+--------------------------------------+
| 1. นายวีระพล ไชยธีรัตต์           | กรรมการและกรรมการบริหาร               |
+-------------------------------+--------------------------------------+
| 2. นางวนิดา สิกขมาน             | กรรมการและกรรมการบริหาร               |
+-------------------------------+--------------------------------------+
| 3. นางนารี ไชยธีรัตต์             | กรรมการ                              |
+-------------------------------+--------------------------------------+
| 4. นายอนุพงศ์ สิกขมาน            | กรรมการและกรรมการบริหาร               |
+-------------------------------+--------------------------------------+

รายงานของคณะกรรมการตรวจสอบ

เรียน ผู้ถือหุ้น บริษัท ชัยวัฒนา แทนเนอรี่ กรุ๊ป จำกัด (มหาชน)

คณะกรรมการตรวจสอบได้รับการแต่งตั้ง และมอบหมายจากคณะกรรมการบริษัท ชัยวัฒนา แทนเนอรี่
กรุ๊ป จำกัด (มหาชน) ให้ทำหน้าที่สอบทานความถูกต้องของรายงานทางการเงิน
สอบทานความเพียงพอและความเหมาะสมของระบบการควบคุมภายใน การบริหารความเสี่ยง
และการตรวจสอบภายในปี2550
คณะกรรมการตรวจสอบได้ปฏิบัติงานตามขอบเขตหน้าที่และความรับผิดชอบรวมทั้งพิจารณาและสอบทานกิจกรรมที่เป็นสาระสำคัญดังนี้

-   สอบทานให้บริษัทฯ มีรายงานทางการเงินอย่างถูกต้องและเชื่อถือได้
    รวมทั้งการเปิดเผยรายการที่เกี่ยวข้องกันหรือที่อาจมีความขัดแย้งทางผลประโยชน์

-   สอบทานให้บริษัทฯ มีระบบการควบคุมภายใน
    และการตรวจสอบภายในที่เหมาะสมและมีประสิทธิภาพ

-   สอบทานให้บริษัทฯ
    มีการปฏิบัติตามกฎหมายและข้อกำหนดของตลาดหลักทรัพย์และกฎระเบียบอื่นของหน่วยงานที่เกี่ยวข้อง

-   เสนอให้มีการพิจารณาจัดการระบบการบริหารลูกหนี้, ระบบสินค้าคงคลัง,
    ระบบบริหารเงินลงทุน, ระบบบริหารสินทรัพย์ถาวร
    และระบบการรายงานสารสนเทศของบริษัทฯ เพื่อเพิ่มประสิทธิภาพของการควบคุมภายใน

-   เสนอให้มีการพิจารณาและแต่งตั้งผู้สอบบัญชีของบริษัทฯ รวมทั้งพิจารณาค่าตอบแทนแก่ผู้สอบบัญชี

โดยสรุปคณะกรรมการตรวจสอบพิจารณาแล้วมีความเห็นที่สอดคล้องกับผู้สอบบัญชีว่า

งบการเงินของบริษัทฯ ถูกต้องตามที่ควรในสาระสำคัญตามหลักการบัญชีที่รับรองทั่วไป
และมีการเปิดเผยข้อมูลที่เพียงพอ มีระบบการควบคุมภายในที่เหมาะสมแล้ว

(นางสมบัติ คุณประเสริฐ)

ประธานคณะกรรมการตรวจสอบ